Alglukosidasi alfa

Alglukosidasi alfa (Alglucosidase alfa), inayouzwa kwa jina la chapa Myozyme miongoni mwa mengine, ni dawa ya kutibu ugonjwa wa Pompe (ugonjwa wa kuhifadhi glycogen aina ya II). Dawa hii inatolewa kwa sindano ya taratibu kwenye mshipa.

Madhara yake ya kawaida ni pamoja na athari za mzio, homa, maumivu ya kichwa, jasho, kichefuchefu, uchovu na maumivu ya misuli. Madhara yake mengine yanaweza kujumuisha mzio mkali unaoweza kutishia maisha (anaphylaxis). Ni kimeng'enya kinachochukua nafasi ya alpha-glucosidase inayokosekana.

Alglukosidasi alfa iliidhinishwa kwa ajili ya matumizi ya kimatibabu nchini Marekani na Ulaya mwaka wa 2006.  Nchini Uingereza, miligramu 50 hugharimu Huduma za Afya za Kitaifa (NHS) takriban £360 kufikia mwaka wa 2021. Kiasi hiki nchini Marekani kinagharimu takriban dola 900 za Marekani.

 Marejeo 

Jamii:madawa